open-index/open-wikipedia-markdown huggingface dataset:
Radio Clásica

**Radio Clásica** é unha emisora de radio española de ámbito estatal pertencente á cadea pública Radio Nacional de España. Naceu o 22 de novembro de 1965 baixo o nome de ***Segundo Programa*** de RNE. Tras ser renomeada ***Radio 2***, en 1994 adopta a súa denominación actual.

Os contidos da emisora céntranse fundamentalmente na música clásica, aínda que tamén conta con programas especializados noutras músicas que non teñen cabida nas radios comerciais: folclore, jazz, flamenco, zarzuela, ópera e cancións populares. Ademais conta con programas culturais dedicados á pedagoxía, a literatura ou a danza.

Radio Clásica colabora activamente coa Unión Europea de Radiodifusión (UER), a Orquestra e Coro de RTVE, a Orquestra e Coro Nacional de España, a Orquestra Simfònica de Barcelona i Nacional de Catalunya, a Fundación Juan March ou o Gran Teatre del Liceu na retransmisión de concertos en directo.

Con motivo da retransmisión en directo da ópera *Don Pasquale* dende o Metropolitan Opera House de Nova York o 19 de febreiro de 2011 púxose en marcha **Radio Clásica HQ**. Dende ese momento, as emisións de **Radio Clásica** na Televisión Dixital Terrestre teñen un son en calidade de 320 kb/seg. A partir de xaneiro de 2012, RTVE engadiu un segundo son polo cal emiten con son 5.1 Dolby Digital +, con calidade de 320 kb/seg, aínda que non emite as 24 horas neste formato, unicamente os concertos que dispoñen neste formato.

## Programación de Radio Clásica 
A emisora especializada busca incrementar a súa presenza na sociedade e interactuar con ela, para o que renova a súa linguaxe sen perder as súas señas de identidade.

Dentro da programación da emisora inclúense programas dedicados especialmente ao público xuvenil e infantil, así como os didácticos e de carácter de investigación e divulgación, que teñen unha presenza especialmente destacada na páxina web da emisora baixo a epígrafe de *Aula de música*. Os concertos sempre foron outra das principais ofertas da emisora, que aumenta a súa colaboración coas principais institucións españolas e internacionais.

A emisora conta cunha importante presenza internacional a través da UER, labor recoñecida coa elección da representación de Radio Clásica no comité directivo do grupo Euroradioclassics.

Radio Clásica caracterízase tamén polo seu apoio á vangarda, o que marca o seu compromiso coa nova creación musical e a arte sonora, apartado no que Radio Clásica é un dos principais dinamizadores do país. A cadea conta tamén cunha páxina web que busca unha maior participación e interactividade co público, cos novos xeitos de escoita e as amplas posibilidades que ofrece a radio á carta.

### Programas de Radio Clásica 
## Dirección de Radio Clásica 
*Enrique Franco Manera (1965-1982)
*Arturo Reverter y Gutiérrez de Terán (1982-1986)
*José María Quero (1986-1989)
*Arturo Reverter y Gutiérrez de Terán (1990) 
*Miguel Alonso Gómez (1991)
*Adolfo Gross (1992-2004)
*José Manuel Berea (2004-2008)
*Fernando Palacios (2008-2010)
*Ana Vega Toscano (2010-)

## Logotipos de Radio Clásica 
## Véxase tamén 
### Ligazóns externas 
* Sitio web de Radio Clásica
Little Willie

O **Little Willie** foi un prototipo no desenvolvemento do carro de combate Mark I británico. Construído no outono de 1915 a instancia do Landships Committee, foi o primeiro prototipo de carro de combate completado da historia. O Little Willie é o tanque supervivente máis vello, conservado como unha das pezas máis importantes do British Bovington Tank Museum.
G3C

[miniatura|Os [astronautas Young e Grissom de camiño á cápsula Gemini na que realizaron a misión Gemini 3, vestindo sendos traxes G3C.]]
**G3C** é a denominación dun tipo de traxe espacial estadounidense fabricado pola empresa Dave Clark para algunhas misións do programa Gemini. Usouse por primeira vez en 1964, na misión Gemini 3, e posteriormente nas Gemini 6 e Gemini 8.

## Notas 
## Véxase tamén 
### Outros artigos 
*G4C
*G5C
Soto del Real

**Soto del Real** é un concello español da Comunidade de Madrid. A súa poboación é de 8.480 habitantes (INE 2012). O seu termo municipal é pequeno: 42,17&nbsp;km², e engloba desde o encoro de Santillana até o cume de La Najarra (2.120 m.).

## Véxase tamén 
### Ligazóns externas 
* Páxina oficial do concello
Eddie Izzard

**Edward John "Eddie" Izzard**, nado o 7 de febreiro de 1962 en Adén, é un actor, humorista e escritor inglés.

## Filmografía 
### Cinema 
## Véxase tamén 
### Ligazóns externas 
* Páxina oficial
Albert Nobbs

***Albert Nobbs*** é un filme irlandés dirixido por Rodrigo García que se estreou no 2011. Baséase na novela *The Singular Life of Albert Nobbs* de George Moore.

## Sinopse 
Irlanda, século XIX. Unha muller (Glenn Close) vese atrapada nun triángulo amoroso infrecuente. Disfrázase de home para poder traballar e sobrevivir, pero 30 anos despois está perdida na súa propia prisión.

## Personaxes 
* Glenn Close como Albert Nobbs
* Mia Wasikowska como Helen Dawes
* Aaron Johnson como Joe Mackins
* Janet McTeer como Hubert Page
* Pauline Collins como Mrs. Baker
* Brenda Fricker como Polly
* Jonathan Rhys Meyers as Vizconde Yarrell 
* Brendan Gleeson como Dr. Holloran
* Maria Doyle Kennedy como Mary
* Mark Williams como Seán
* Serena Brabazon como Mrs. Moore
* Michael McElhatton como Mr. Moore
* Kenneth Collard como Mr. Pigot
* Bronagh Gallagher como Cathleen Page
* Antonia Campbell-Hughes como Emmy

## Galardóns e nomeamentos 
* 2011: 84ª edición dos Oscar: 3 nomeamentos: actriz principal (Glenn Close), secundaria (Janet McTeer) e maquillaxe.
* 2011: Globos de Ouro: 3 nomeamentos, incluíndo Mellor actriz dramática (Glenn Close).
* 2011: Festival de Toronto: Sección oficial a concurso.
* 2011: Independent Spirit Awards: Nomeada a Mellor actriz secundaria (Janet McTeer).
* 2011: Satellite Awards: Mellor canción. 4 nomeamentos, incluíndo mellor guión adaptado.
* 2011: Festival de San Sebastián: Sección oficial (fóra de competición).
* 2011: Asociación de Críticos de Los Angeles: Nomeada a mellor actriz secundaria (McTeer).
* 2011: Critics Choice Awards: Nomeada a Mellor maquillaxe.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
G4C

[miniatura|Versión extravehicular do traxe G4C, co módulo pectoral de control da ventilación e o umbilical recuberto de [ouro.]]
**G4C** é a denominación dun tipo de traxe espacial estadounidense fabricado pola empresa Dave Clark para algunhas misións do programa Gemini. Usouse por primeira vez en 1964 e existía unha versión para actividades extravehiculares, o **G4C AMU**, usado en 1966 por primeira vez. Unha evolución posterior foi o traxe A1C, pensado para as misións Apolo, pero que nunca chegou a usarse.

Co G4C os deseñadores buscaron un traxe con gran mobilidade. Foi usado por primeira vez na misión Gemini 4, durante o paseo espacial, e posteriormente en tódalas misións Gemini agás na Gemini 7. O traxe combinaba vexigas e unha capa de malla restritiva que melloraban a flexibilidade do traxe cando era presurizado.

## Notas 
## Véxase tamén 
### Outros artigos 
*G3C
*G5C
Sturmgeschütz III

O **Sturmgeschütz III** (**StuG III**) foi un canón de asalto alemán, e o vehículo blindado dese país máis producido durante a segunda guerra mundial. Foi construído sobre o chasis do Panzer III, e inicialmente ideouse como un canón lixeiro móbil de apoio á infantaría, aínda que sería continuamente modificado e principalmente sería empregado como cazacarros.
Bastiagueiro, Liáns, Oleiros

**Bastiagueiro** é un lugar da parroquia de Santaia de Liáns, no concello coruñés de Oleiros. Segundo o padrón municipal (INE 2012) ten 33 habitantes (16 homes e 17 mulleres).

Ten varias urbanizacións de chalés e dúas praias: Bastiagueiro e Bastiagueiro Pequeno. Ademais hai un campus pertencente á Universidade da Coruña, onde se atopa a Facultade de Ciencias do Deporte e a Educación Física.

## Lugares e parroquias
### Lugares de Liáns
### Parroquias de Oleiros
## Notas
Norman Reedus

**Norman Mark Reedus**, nado o 6 de xaneiro de 1969 en Hollywood, Florida, é un actor estadounidense de cinema e televisión.

## Filmografía 
### Filmes 
### Televisión 
### Videoxogos 
## Véxase tamén 
### Ligazóns externas 
* Páxina oficial 
*
El Sueño de Morfeo

**El Sueño de Morfeo** foi un grupo español de música pop rock con influencias folk formado en Asturias en 2002, composto por Raquel del Rosario, Juan Luis Suárez e David Feito. Publicaron o seu primeiro traballo discográfico como *El Sueño de Morfeo* en 2005, e desde entón editaron numerosos éxitos e conseguiron diferentes premios.

En 2013, representaron a España no LVIII Festival de Eurovisión en Malmö, Suecia. Coa canción "Contigo hasta el final", España quedou penúltima no certame. Ese mesmo ano, o grupo decidiu separarse.

## Discografía 
### Álbums 
* 2002 *Del interior* (Baixo o nome de *Xemá*) (reeditado en 2009)
* 2005 *El sueño de Morfeo*
* 2007 *Nos vemos en el camino*
* 2009 *Cosas que nos hacen sentir bien*
* 2012 *Buscamos sonrisas*
* 2013 *Todos tenemos un sueño*

### Sinxelos 
* 2005: *Nunca volverá*
* 2005: *Ojos de cielo*
* 2005: *Okupa de tu corazón*
* 2006: *Ésta soy yo*
* 2007: *Para toda la vida*
* 2007: *Demasiado tarde*
* 2008: *Para ti sería* (con *Nek*)
* 2008: *Chocar* (con *Nek*)
* 2009: *Si no estás*
* 2009: *No sé donde voy*
* 2010: *Gente*
* 2010: *Ven*
* 2011: *Depende de ti*
* 2012: *Lo mejor está por llegar*
* 2013: *Contigo hasta el final (With you until the end)*
 
### Colaboracións musicais 
* 2005: El sueño de Morfeo con Fran Perea - *1+1 son 7*.
* 2005: El sueño de Morfeo con Varios Artistas - *Cien gaviotas donde irán*.
* 2005: El sueño de Morfeo: Tributo a Duncan Dhu- *Una calle de París*.
* 2006: Raquel del Rosario con Diego Martín - *Déjame verte*.
* 2006: El sueño de Morfeo BSO "Cars" - *Reencontrar*.
* 2006: El sueño de Morfeo (para Cruzcampo, *Tómate la vida)* - *Voy a vivir*.
* 2006: El sueño de Morfeo (para laSexta) - *Sonrisa especial*.
* 2007: El sueño de Morfeo con Nek - *Para ti sería*.
* 2007: El sueño de Morfeo con Nek - *Chocar*.
* 2008: El sueño de Morfeo (para ING Direct)- ''We've got the whole world in our hands*.
* 2008: El sueño de Morfeo BSO *La Sirenita* - *Parte de tu mundo*.
* 2008: Raquel del Rosario BSO *Barbie y el Castillo de Diamantes*- *Conectas*.
* 2009: Raquel del Rosario con Sergio Vallin - *Sólo Tú*.
* 2009: Raquel del Rosario con Álex Ubago - *Amanecer* (no disco en homenaxe a Nino Bravo- 40 años con Nino)
* 2010: El sueño de Morfeo *Fisica o química* de *Despistaos*.
* 2010: El sueño de Morfeo con Marta Sánchez - "Desesperada"
* 2010: El sueño de Morfeo con Cómplices - "Es por ti".
* 2011: El sueño de Morfeo con La Musicalité - "Cuatro elementos"
* 2011: Raquel del Rosario con Luca Barbarossa - *Fino in fondo*.
* 2012: El sueño de Morfeo con Leire Martínez - *Chocar*.
* 2013: El sueño de Morfeo con The Morrigans - *Si no estás''.

## Notas 
## Véxase tamén 
### Ligazóns externas 
* Sitio web de Raquel del Rosario
Hontoria del Pinar

**Hontoria del Pinar** é un concello español da provincia de Burgos (Castela e León). A súa poboación é de 773 habitantes (INE 2012).

## Véxase tamén 
### Ligazóns externas 
*Páxina oficial do concello
Isotipo (inmunoloxía)

miniatura|dereita|200px|Algunhas formas de anticorpos.
Un **isotipo** en xeral é cada unha das proteínas que mostran variación antixénica nunha familia de proteínas relacionadas. En inmunoloxía, denomínanse "isotipos das inmunoglobulinas" ás distintas formas antixenicamente diferentes de rexións constantes das cadeas pesadas e lixeiras que aparecen en todos os individuos dunha especie, que están codificadas por distintos loci xenéticos. Os isotipos serven para distinguir as distintas clases e subclases das cadeas pesadas das inmunoglobulinas e os distintos tipos e subtipos das cadeas lixeiras. Os isotipos son doadamente detectables no soro sanguíneo e por definición son recoñecidos por anticorpos dunha especie diferente (antisoro heterólogo) Os individuos normais teñen todos os isotipos. Nos individuos con inmunodeficiencias pode faltar algún isotipo. Os isotipos das inmunoglobulinas humanas son os seguintes:

* Cadea pesada 
** cadea α - característico das inmunoglobulinas da clase IgA, que ten as subclases 1, 2
** cadea δ - que caracteriza á IgD 
** cadea γ - propio da IgG, subclases 1, 2, 3, 4
** cadea ε - presente na IgE
** cadea μ - que aparece na IgM, subclases 1, 2
* Cadea lixeira
** cadea κ - aparece en todas as clases de inmunoglobulinas, é dicir, por exemplo hai IgG con cadea κ, e IgG con cadea λ, e así nas demais clases de Ig. En cada inmunoglobulina as dúas cadeas lixeiras son sempre iguais, as dúas κ ou as dúas λ (e as cadeas pesadas son sempre tamén iguais).

## Notas
## Véxase tamén
### Outros artigos
* idiotipo
* alotipo

### Ligazóns externas
* MeshName - Immunoglobulin+Isotypes http://www.nlm.nih.gov/cgi/mesh/2011/MB_cgi?mode=&term=Immunoglobulin+Isotypes
* Overview at University of South Carolina School of Medicine
Sturmgeschütz IV

O **Sturmgeschütz IV** (**StuG IV**) (Sd.Kfz. 167) foi un canón de asalto alemán usado durante a segunda guerra mundial, e que tamén serviu como cazacarros nas fases finais da guerra.
Estrada Republicana

***Estrada Republicana*** foi un periódico publicado na Estrada en 1931.

## Características 
Apareceu antes de xuño de 1931. Fundado e dirixido por Manuel Brea Abades, cesou a súa publicación á súa morte en novembro de 1931.

## Notas 
## Véxase tamén 
### Ligazóns externas 
* Quen matou a Brea Abades?
La Estrada

***La Estrada*** foi un periódico publicado na Estrada entre 1921 e 1932.

## Características 
Subtitulado *Órgano defensor de los intereses de la comarca*, apareceu o 6 de agosto de 1921. Fundado e dirixido por Manuel Brea Abades. Imprimíase na imprenta Postal-Hita de Manuel Castro. Cesou a súa publicación ao pouco tempo. Tivo unha segunda época a partir de marzo de 1932. De tendencia galeguista e redactado en castelán, o 25 de xullo de 1932 apareceu un número extraordinario integramente en galego.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
### Ligazóns externas 
* Exemplares
Carelia do Sur

**Carelia do Sur** (en finés *Etelä-Karjala*; en sueco *Södra Karelen*) é unha das 19 rexións de Finlandia. Está situada ao sueste do país, na provincia histórica de Carelia e na actual provincia de Finlandia Meridional. A súa capital e cidade máis poboada é Lappeenranta, con 72.445 habitantes.

A rexión ten unha poboación de 133.249 habitantes e unha superficie de 7.235,05&nbsp;km², o que a converte na 16ª rexión máis poboada e a 13ª máis grande. Carelia do Sur limita ao norte coas rexións de Carelia do Norte e Savonia do Sur, ao suroeste e sur coa rexión de Kymenlaakso, e ao leste con Rusia.

## Concellos 
Carelia do Sur conta con nove concellos, dos cales dous teñen rango de cidade (en letra grosa):

* 23px **Imatra**
* 23px Parikkala
* 23px Rautjärvi
* 23px Ruokolahti
* 23px **Lappeenranta**
* 23px Lemi
* 23px Luumäki
* 23px Savitaipale
* 23px Taipalsaari

### Antigos concellos 
* 23px Joutseno
* 23px Lappee
* 23px Lauritsala
* 23px Nuijamaa
* 23px Saari
* 23px Simpele
* 23px Suomenniemi
* 23px Uukuniemi
* 23px Ylämaa

### Concellos non pertencentes a Finlandia 
A Guerra de Inverno e a Guerra de Continuación provocou a cesión á Unión Soviética por parte de Finlandia de cerca da metade da superficie de Carelia.

* Antrea
* Heinjoki
* Hiitola
* Johannes
* Jääski
* Kanneljärvi
* Kaukola
* Kirvu
* Kivennapa
* Koivisto
* Koiviston maalaiskunta
* Kuolemajärvi
* Kurkijoki
* 23px Käkisalmi
* 23px Käkisalmen maalaiskunta
* Lavansaari
* Metsäpirtti
* Muolaa
* Pyhäjärvi
* Rautu
* Räisälä
* Sakkola
* Seiskari
* Säkkijärvi
* Terijoki
* Uusikirkko
* Vahviala
* Valkjärvi
* Viipuri
* Viipurin maalaiskunta
* Vuoksela
* Vuoksenranta
* Äyräpää

## Notas
Idiotipo

miniatura|O idiotipo depende da rexión variable do anticorpo (indicado como VL e VH no diagrama.)
En inmunoloxía, un **idiotipo** é un determinante antixénico único atopado nunha molécula de inmunoglobulina nas súas rexións hipervariables (por onde se unen antíxeno e receptor) ou compartido por inmunoglobulinas de especificidade idéntica (coa mesma rexión para a unión ao antíxeno) ou polo receptor TCR. O idiotipo confírelle a un anticorpo a súa especificidade antixénica. A rexión variable dos receptores antixénicos das células T (TCRs) e das inmunoglobulinas das células B contén unha rexión determinante de complementariedade (CDR) cunha estrutura de aminoácidos única que determina a especificidade antixénica do receptor. A estrutura formada polo CDR coñécese como idiotopo, que é un termo que ás veces se usa intercambiablemente con idiotipo. As inmunoglobulinas ou os TCRs que comparten un mesmo idiotopo teñen o mesmo idiotipo.

O idiotipo dun anticorpo está determinado por unha serie de fenómenos que se producen durante o desenvolvemento dos linfocitos, como son:
*Rearranxo de xenes
*Diversidade de unión ou empalme (*junctional diversity*)
*Introdución de nucleótidos P (nucleótidos palíndromos que se colocan nos sitios onde hai roturas dunha soa cadea do ADN)
*Introdución de nucleótidos N (nucleótidos introducidos encimaticamente non-de molde ou *nontemplate*)
*Hipermutacións somáticas.

Contra a un idiotipo poden orixinarse ouros anticorpos. Descubríronse cando a un coello se lle inxectaron anticorpos doutro coello (do mesmo alotipo) e empezou a producir anticorpos contra o idiotipo do anticorpo inxectado. 

O termo idiotipo empezou a usarse moito en inmunoloxía cando Niels Jerne presentou a súa teoría da rede inmunitaria. Foi galardoado co premio Nobel de Medicina de 1984 principalmente polos seus traballos sobre esta teoría. Jerne definiu idiotipo como o conxunto de epitopos da rexión V dunha molécula de anticorpo, onde epitopo significa determinante antixénico. Tamén definiu "parátopo" como a parte da rexión variable do anticorpo que se une ao antíxeno. A versión máis desenvolvida da teoría da rede inmunitaria denomínase teoría da rede simétrica, na cal a distinción entre idiotipo e parátopo non ten importancia.

## Notas 
## Véxase tamén
### Outros artigos
* alotipo
* Isotipo (inmunoloxía)

### Ligazóns externas
* MeshName - Immunoglobulin+idiotypes http://www.nlm.nih.gov/cgi/mesh/2011/MB_cgi?mode=&term=Immunoglobulin+idiotypes
* Overview at Medical University of South Carolina
San Cristóbal

**San Cristóbal** é a forma en lingua castelá para referirse a **Cristovo de Licia**. 

Como topónimo pode referirse a:

;Fóra de Galiza

;En Castela e León
***San Cristóbal de la Laguna**, municipio castelán da provincia de Palencia;
***San Cristóbal de la Polantera**, municipio leonés da provincia de León.

;Nas Illas Canarias
***San Cristóbal de Boedo**, municipio canario da provincia de Santa Cruz de Tenerife.

;En Colombia
***San Cristóbal**, concello do departamento de Bolívar.

;Na República Dominicana
***San Cristóbal**, capital da provincia homónima;

;No Salvador
***San Cristóbal**, municipio de Cuscatlán;

;En Venezuela
***San Cristóbal**, cidade do estado de Táchira;

## Véxase tamén
### Outros artigos
Ramiro Torres

**Ramiro Torres Maceiras**, nado na Coruña o 15 de decembro de 1973, é un poeta galego.

## Traxectoria 
É diplomado en Graduado social na UdC. Colabora no grupo surrealista galego Xalundes, e en publicacións como *Poseidónia* ou *Agália*. En 2013 publicou o seu poemario *Esplendor arcano*, que inclúe unha ilustración de Alba Torres Ferreiro e un poema-epílogo de Pedro Casteleiro. Adoita escribir coa norma reintegracionista.

Participou como membro no Grupo Surrealista Galego e como codirector na revista digital *Palavra Comum*. Colabora na revista dixital *Quiasmo*.

Nas eleccións municipais de 2015 en Galicia, formou parte da listaxe electoral do BNG para o concello de Oza-Cesuras.

É editor habitual na Galipedia desde 2011.

## Obra 
### Poesía 
* *Esplendor arcano* (2013). Grupo Surrealista Galego. ISBN 978-84-616-1788-3.
* *Hipnose encarnada* (2025). Culleredo: Espiral Maior. 61 páxs. ISBN 9791399118216.

### Obras colectivas 
* *Áncora no alén*, com gravuras de divers@s artistas plástic@s e poemas, dedicada à figura de Urbano Lugrís, em 2008.
* *Versus cianuro. Poemas contra a mina de ouro de Corcoesto*, 2013, A. C. Caldeirón.
* *Xabarín 18*, 2013, EEI Monte da Guía/Concello de Vigo/Galaxia.
* *150 Cantares para Rosalía de Castro* (2015, libro electrónico).

## Notas 
## Véxase tamén 
### Ligazóns externas 
* Perfil en *As escollas electivas*
David Wark Griffith

**David Wark Griffith**, nado en La Grange (Kentucky) o 22 de xaneiro de 1875 e finado en Hollywood (California) o 21 de xullo de 1948, foi un director cinematográfico estadounidense, considerado o creador do modelo americano de representación cinematográfica (ou *montaxe invisible*), polo que é coñecido como o «pai do cinema moderno». Realizou máis de 500 filmes e colaborou na creación de moitos outros.

## Traxectoria 
De ascendencia irlandesa, foi educado baixo as influencias dominantes no Sur dos Estados Unidos, baixo a influencia dos extintos uns anos atrás Estados Confederados de América. Esta educación, con toda a carga de racismo que implicaba, influíu poderosamente na súa carreira.

miniatura|esquerda|*The Adventures of Dollie* (1908)
Quixo ser escritor, pero xa en 1897 fíxose actor afeccionado de teatro, chegando a ser profesional tres anos máis tarde. Estudou en varias escolas locais, e traballou como actor secundario e en compañías ambulantes. Dada a época e a popularidade do emerxente cinematógrafo, sobre todo entre os actores norteamericanos, fíxose actor de cine en 1908, traballando para a AM&B (American Mutoscope & Biograph). Nesa compañía chegou a ser director en Nova York e California, converténdose en produtor independente en 1913.

En1915 fixo *The Birth of a Nation*, que acadou un éxito excepcional. Outro dos seus grandes filmes foi *Intolerance* (1916), un filme moi ambicioso para o seu tempo, que resultou ser un dos máis caros da historia do cine e dos máis influentes en futuros directores.

En 1919, xunto con Charles Chaplin, Douglas Fairbanks e Mary Pickford, os artistas máis cotizados do cine do momento, fundou a United Artists para producir películas de longa duración á marxe do control dos produtores e financeiros non creativos do cinema.

Griffith seguiu realizando películas durante a época do cine mudo, mais trala chegada do cine sonoro, só realizou dúas películas: *Abraham Lincoln* (1930) e *The Struggle* (1931).
Dan Eggen

**Dan Eggen**, nado en Oslo o 13 de xaneiro de 1970, é un exfutbolista e actual adestrador de fútbol noruegués, que xogaba na demarcación de defensa central.

## Traxectoria 
Non chegou a debutar profesionalmente en Noruega xa que fichou polos equipos dinamarqueses BK Frem e Brøndby IF, de onde saíu con 27 anos para xogar na Liga Española. Na tempada Primeira división española 1997/98 fichou polo Celta de Vigo, onde xogou dúas tempadas xogando na Copa da UEFA no que sería o seu último ano en Vigo.

Na tempada 1999/00 fichou polo Deportivo Alavés onde militou catro tempadas aínda que nas dúas últimas non disputou ningún encontro a causa das lesións. No ano 2001 o equipo vasco disputou a final da Copa da UEFA ante o Liverpool FC con Eggen no equipo titular, encontro que perdeu por 5-4.

Finalizado o contrato co Alavés entra a proba no Rangers FC, porén non chega a fichar polo equipo e remata no Le Mans FC, onde se retira en 2004.

Unha vez retirado do fútbol introduciuse no mundo da música como representante do grupo de rock El caco. Sacou o carné de adestrador, dirixindo ao equipo de fútbol feminino Kolbotn IF no ano 2009.

### Na selección de fútbol 
Foi internacional coa Selección de fútbol de Noruega en 25 ocasións, disputando os Copa do Mundo de Francia 1998 e o de Estados Unidos 1994 e a Eurocopa Bélxica/Países Baixos 2000. É un dos apenas seis internacionais que non chegaron a xogar profesionalmente na Primeira División da Liga de Noruega.
The Birth of a Nation

miniatura|*The Birth of a Nation*
***The Birth of a Nation*** é unha película de 1915 dirixida e producida por David Wark Griffith. Está considerada unha das películas máis famosas da época do cine mudo, e tamén unha das máis polémicas por promover a supremacía branca e describir o suposto heroísmo dos membros do Ku Klux Klan. Tamén se considera un fito da historia do cine, ao conxugar o autor todos os recursos narrativos que fora desenvolvendo o cine até ese momento, quedando establecido un modelo que permanece até a actualidade.

## Trama 
A acción comeza pouco antes da Guerra de Secesión. Está ambientada nos Estados Confederados de América, con dúas familias brancas amigas que representan o Norte e o Sur dos Estados Unidos. A familia do sur manda os seus tres fillos homes á guerra.

Trala sinatura da paz e a reunificación, aparece reflectido o asasinato de Abraham Lincoln e o ascenso ao poder dos negros en diferentes estados.

## Técnica 
[dereita|miniatura|200px|Encapuchados do Ku Klux Klan agarran a Gus tras asasinar unha moza branca. O home negro é descrito de forma estereotipada coma "un renegado, un produto das doutrinas inmorais apoiadas polos [Partido Republicano (Estados Unidos)|republicanos".]]

A forma en que se establece o salto de eixe, o uso dos primeiros planos, a alternancia entre planos xerais que permiten comprender e organizar o espazo en que ten lugar a acción cos planos curtos onde se aprecia o detalle, constitúen a base do novo modelo cinematográfico de Griffith.

## Véxase tamén
Savo Milošević

**Savo Milosevic**, nado en Bijelijina (Bosnia e Hercegovina) o 2 de setembro de 1973 foi un futbolista que xogaba na demarcación de dianteiro centro.

## Traxectoria 
Miniatura|dereita
Comezou a súa traxectoria no fútbol profesional no Partizan de Belgrado emigrando a Inglaterra cas impresionantes cifras de 98 encontros e 74 goles. Na Premier League militou tres anos no Aston Villa cunha cifras moi dignas antes de recalar na Liga Española.

En España xogaría no Real Zaragoza e, cunha breve experiencia sen demasiado éxito no fútbol italiano no Parma FC, RCD Espanyol, Celta de Vigo e Osasuna.

Deixaría a liga española despois de máis de 90 goles en catro equipos diferentes.

A súa última parada futbolística foi o ruso FC Rubín Kazán no ano 2008 onde participaría na consecución do título ligueiro. Tras este título retiraríase con 35 anos de idade.

En decembro de 2009 presentouse ás elección presidenciais do Partizan de Belgrado sendo derrotado por 43 votos a 1 por Dragan Djuric.

## Equipos
Dragoi Ehiztaria

***Dragoi Ehiztaria*** é un filme vasco dirixido por Patxi Barko que se estreou no 2010.

## Sinopse 
Fai tempo que Gorka apraza unha e outra vez a resposta ás insistentes preguntas que lle fai o seu fillo Aitor polo seu pasado. Gorka, militante de ETA político-militar ata a seu desartellado a comezos dos oitenta, acaba sumándose ás guerrillas de América Central. Unha experiencia vital que comparte coa enfermeira cristiá Maddalen, a nai de Aitor; con José, un guerrilleiro indíxena; e con Andrés, un ex-militar que encabeza a insurrección.

## Personaxes 
* Asier Hormaza como Gorka
* Itziar Ituño como Maddalen
* Mikel Losada como Eneko
* Edwin Fernandez como Oswaldo
* Carlos Acosta como Andrés
* Xabier Aguirre como Larraun
* Aitzpea Goenaga como María
* Ion Collar como Iñaki 
* Pablo Amigo como Aitor
* Jorge Perugorría como Comandante Contra

## Véxase tamén 
### Ligazóns externas 
* Ficha na IMDb
Kakkmaddafakka

**Kakkmaddafakka** é unha banda de música de indie rock formada en Bergen. A súa música está influenciada por amplo rango de xéneros, incluíndo elementos do rock, hip hop, reggae, disco, R&B e música house.

## Membros da banda 
**Kakkmaddafakka**
* Axel Vindenes - guitarra, voz
* Stian Sævig - baixo, voz
* Pål Vindenes - violoncello, voz
* Jonas Nielsen - piano, voz
* Kristoffer Van Der Pas - batería

**Músicos adicionais**
* Martin Sande - coros
* Sverre Sande - coros
* Lars Helmik Raaheim-Olsen - coros

## Véxase tamén 
### Ligazóns externas 
*Páxina oficial
Breakbot

**Thibaut Berland**  máis coñecido polo seu nome artístico **Breakbot** é un DJ e produtor francés que traballa co selo Ed Banger Records dende maio de 2009.

## Discografía 
### Álbums 
### EPs 
;Outros EPs
*2007: *Happy Rabbit EP* 
*2010: ''Baby I'm Yours*
*2010: *Baby I'm Yours Remix EP* 
*2011: *Fantasy*

### Sinxelos 
### Mixes 
*Breakbot Beatport Live
*Breakbot MixTape: October 2012
*Disco Mini Mix: Dance on Glass 
*BBC In New DJ we Trust Heroes Mix
*Valentine Mixtape
*Annie Mac Minimix
*TILT! Megamix
*Lazy Sunday Selecta Mix
*Ed Banger, part 3 avec Breakbot | Novaplanet Mix

## Filmografía 
*2005: *Overtime'' (curtametraxe) -- dirixida por Oury Atlan, Thibaut Berland e Damien Ferrie.

## Notas
Dan Croll

**Dan Croll**, nado como **Daniel Francis Croll** o 18 de xullo de 1990 en Newcastle-Under-Lyme, Staffordshire, é un músico e cantautor inglés.

## Discografía 
### Sinxelos
## Notas 
## Véxase tamén 
### Ligazóns externas 
*Páxina oficial
Sea Wolf (grupo musical)

**Sea Wolf** é unha banda de indie rock liderada por Alex Brown Church, que foi formada nos Ánxeles (California).

## Discografía 
## Véxase tamén 
### Ligazóns externas 
*Páxina oficial
A Curious Thing

***A Curious Thing*** é o segundo álbum da cantante e compositora escocesa Amy Macdonald, editado o 8 de marzo de 2010.

## Listaxe de cancións 
Todos os temas escritos por Amy Macdonald, agás as indicadas.

## Véxase tamén 
### Ligazóns externas 
*Web Oficial de Amy Macdonald
Shamsuddin Amiri

**Shamsuddin Amiri**, nado o 12 de febreiro de 1985 en Cabul é un futbolista afgán que xoga na demarcación de dianteiro. Na actualidade é o xogador con máis encontros disputados coa Selección de fútbol de Afganistán.

## Traxectoria 
Futbolisticamente debutou na liga de Paquistán en 2002 no PTV Islāmabād, para ao cabo dun ano volver a Afganistan a xogar primeiro no Maiwand FC e despois no Kabul Bank Football Club, onde xoga na actualidade.
Debutou coa selección de fútbol de Afganistán no ano 2005.

## Véxase tamén 
### Ligazóns externas 
* national-football-teams.com
Aaron Taylor-Johnson

**Aaron Perry Taylor-Johnson**, nado o 13 de xuño de 1990 en High Wycombe, Buckinghamshire, é un actor inglés de cinema e televisión. Comezou a actuar con seis anos, e apareceu en filmes como *Angus, Thongs and Perfect Snogging* e *The Illusionist*. Máis tarde conseguiu papeis protagonistas en *Nowhere Boy*, *Kick-Ass*, *Kick-Ass 2* e *Godzilla*. Era coñecido como Aaron Johnson ata que cambiou legalmente o seu nome despois de casar con Sam Taylor-Wood.

## Filmografía 
### Cinema 
### Televisión 
## Notas 
## Véxase tamén 
### Ligazóns externas 
*
Little Comets

**Little Comets** é un grupo de indie rock formado en Tyne e Wear, Inglaterra.

## Discografía 
### Álbums de estudio 
### Sinxelos 
## Véxase tamén 
### Ligazóns externas 
*Páxina oficial
Río Maceiras

O **río Maceiras** é un curso fluvial de 5&nbsp;km que nace na parroquia redondelá de Vilar de Infesta, e desemboca no Alvedosa, que á súa vez vai dar á ría de Vigo. Atravesa as parroquias de Vilar de Infesta, Saxamonde, Negros, Cedeira e Redondela.

## Toponimia 
Está dabondo fundamentado que o nome do río remite á existencia de plantacións de maceiras na beira do río. Cada ano celébrase na parroquia de Negros a Festa da mazá de Redondela.

## Notas 
## Véxase tamén 
### Outros artigos 
* Ríos de Galicia
### Ligazóns externas 
* "Val do Río Maceiras", pleno do Concello de Redondela no que se debate sobre a situación do río. Vídeo en *Redondela.tv*, 28 de marzo de 2012.
* "Amigos da Terra denuncia unha nova vertedura no río Maceiras", artigo en *El Progreso*, 11 de novembro de 2011.
StubHub Center

O **StubHub Center**, antes coñecido como **The Home Depot Center**, é un estadio multiúsos estadounidense situado na Universidade Estatal de California en Carson, California. Está situado aproximadamente a 16 km ao sur do centro da cidade dos Ánxeles. Con capacidade para 27.000 espectadores para fútbol e de 30.000  para fútbol americano, actualmente serve como estadio local para Los Angeles Galaxy da Major League Soccer (MLS) e Los Angeles Chargers da National Football League (NFL).

## Historia 
Inaugurado no ano 2003 co nome de The Home Depot Center, en 2013 mudou a súa denominación a StubHub Center. Foi o segundo estadio da MLS designado especificamente para o fútbol. Actualmente o único equipo que xoga de local neste estadio é Los Angeles Galaxy, xa que os outros dous equipos que tamén o facían (Chivas USA e o equipo feminino, Los Angeles Sol) desapareceron. O estadio foi lugar de grandes acontecementos deportivos coma a final da Copa do Mundo feminina 2003, os MLS All-Star Game tamén en 2003 e en diversas ocasións foi sede da MLS Cup (6 veces). Ademais do foi sede de peleas de boxeo, das tres primeiras edicións do USA Sevens e no 2005 do USA Outdoor Track and Field Championships entre outros eventos. Tamén acolleu no seu interior concertos de grupos como Heroes del Silencio, Green Day ou Linkin Park.

## Panorámica do estadio 
## Véxase tamén 
### Ligazóns externas 
* Páxina oficial do estadio  

## Referencias
Río Pexegueiro

O **Pexegueiro** é un río galego que nace na parroquia redondelá do Viso, e desemboca xunto co Alvedosa no esteiro de Redondela. Atravesa as parroquias de Viso, Cesantes, e Redondela.

A flora e a fauna fluvial foron alterados por mor da presenza humana, polo que a vexetación autóctona da ribeira quedou seriamente danada, sendo na actualidade meras canles de escoamento con apenas diversidade.

## Galería de imaxes 

Ficheiro:Rio Pexegueiro.JPG|Letreiro nunha rocha á beira do río.
Ficheiro:Rio Pexegueiro3.JPG|
|Mapa hidrográfico de Redondela.

## Notas 
## Véxase tamén 
### Outros artigos 
* Ríos de Galicia
### Ligazóns externas 
* O Pexegueiro recupera o seu leito.
Casacas vermellas

miniatura|Soldado británico coa casaca vermella sobre 1742.
**Casacas Vermellas** foi o nome utilizado para referirse aos soldados do exército inglés entre os séculos XVII e XIX. Dise que a súa orixe se remonta ao xeneral inglés Oliver Cromwell que a utilizou por primeira vez no seu exército, ou ben foi utilizada polo exército privado da Compañía Británica das Indias Orientais durante os séculos XVII e XVIII. O nome viña de que o seu uniforme, tanto cerimonial como de batalla, consistía nunha casaca de cor vermella.

Os casacas vermellos foron probados en diversos conflitos, como as Guerras Napoleónicas, a Revolución Americana ou a Guerra Bóer.

## Notas
Carta, Mondego, Sada

**Carta** é un lugar da parroquia de Mondego no concello coruñés de Sada, na comarca da Coruña. Segundo o INE, en 2025 tiña 211 habitantes (112 homes e 99 mulleres), o que supón un aumento en relación a 2011, cando tiña 189 habitantes.

## Lugares e parroquias 
### Lugares de Mondego 
### Parroquias de Sada 
## Notas
Macbeth (homónimos)

**Macbeth** pode referirse a:

***Macbeth***, obra de teatro de William Shakespeare, baseada na vida de **Macbeth**, rei de Escocia do século XI;

A obra foi adaptada en diferentes ocasións:
****Macbeth***, ópera de 1847 de Giuseppe Verdi;
****Macbeth***, ópera de 1910 de Ernest Bloch;
****Macbeth***, ópera de 1934 de Dmitrii Shostakovich;
****Macbeth***, ópera de 1989 de Antonio Bibalo;
****Macbeth***, ópera de 2002 de Salvatore Sciarrino;
****Macbeth***, película de 1908 dirixida por J. Stuart Blackton;
****Macbeth***, película francesa de 1909 dirixida por André Calmettes;
****Macbeth***, película italiana de 1909 dirixida por Mario Caserini;
****Macbeth***, película de 1911 con Frank R. Benson e Constance Benson;
****Macbeth***, película de 1913 dirixida por Arthur Bourchier;
****Macbeth***, película en lingua francesa de 1915 protagonizada por Séverin-Mars e Georgette Leblanc;
****Macbeth***, película de 1916 dirixida por John Emerson;
****Macbeth***, película de 1922 dirixida por H. B. Parkinson;
****Macbeth***, película de 1948 dirixida e protagonizada por Orson Welles;
****Macbeth***, película de 1954 dirixida por George Schaefer;
****Throne of Blood***, película de 1957 dirixida por Akira Kurosawa;
****Macbeth***, película de 1960 dirixida por George Schaefer;
****Macbeth***, película de 1971 dirixida por Roman Polanski;
****Macbeth***, película de 1978 dirixida por Phillip Casson;
****Macbeth***, película de 1987 dirixida por Claude d'Anna;
****Macbeth***, película de 2006 dirixida por Geoffrey Wright;
****Macbeth***, película de 2009 dirixida por Matt Holt;
****Macbeth***, película de 2010 dirixida por Rupert Goold;

## Xente
***George MacBeth**, poeta e novelista escocés (1932 - 1992);
***Nancy MacBeth**, político canadense (n. 1948);
Lefties

**Lefties** é unha empresa galega de roupa e complementos, propiedade de Inditex e con sede na vila de Tordera, en Barcelona.

## Historia
Lefties empezou a operar como filial de Zara para a venda de excedentes de produción de Zara, Massimo Dutti, Bershka, Oysho ou Pull and Bear. En 2012 comezou a crear as súas coleccións propias tendo entón xa máis de cen tendas e xa con dirección propia e sede en Tordera.

A marca Lefties só operaba en España actualmente tamén ten tendas en Portugal e Rusia, a finais de 2013 tiña 104 tendas en total.

## Notas 
## Véxase tamén
* Inditex
### Ligazóns externas
* Páxina web de Lefties
* Lefties Grupo Inditex - aVer Producciones
Fortiñón

O topónimo **Fortiñón** pode referirse a:

;En Galiza
***Fortiñón**, lugar da parroquia de Mondego, no concello de Sada;
***Fortiñón**, lugar da parroquia de Saiáns, no concello de Vigo.
M3 Stuart

O **M3 Stuart**, formalmente **Light Tank M3**, foi un carro de combate estadounidense da segunda guerra mundial. Foi subministrado ás forzas británicas e da Commonwealth baixo un acordo de préstamo antes da entrada dos Estados Unidos na guerra. A partir de entón sería usado polos estadounidenses e todas as forzas aliadas ata o final do conflito.

O nome General Stuart ou Stuart dado polos británicos procede do xeneral confederado da Guerra Civil Estadounidense J.E.B. Stuart, e foi usado tanto para o M3 como para o seu derivado **M5 Light Tank**. No servizo británico tamén sería alcumado Honey, despois de que un condutor remarcase que "She's a honey" (ela é un mel). No servizo estadounidense foron oficialmente coñecidos como "Light Tank M3" e "Light Tank M5". Os M3 Stuart foron os primeiros carros con tripulación estadounidense en enfrontarse a outros carros en combate.
Hetzer

O **Jagdpanzer 38(t)** (Sd.Kfz. 138/2), posteriormente coñecido como **Hetzer** (barulleiro), foi un cazacarros alemán da segunda guerra mundial baseado no chasis modificado dun Panzer 38(t) checoslovaco. O proxecto inspirouse no cazacarros romanés Mareşal.

O nome Hetzer non era usado comunmente na época para este vehículo. Esa era a designación dun prototipo relacionado, o E-10. A fábrica Škoda confundiu os nomes por un breve período de tempo na súa documentación e a primeira unidade equipada co vehículo aplicou así o nome incorrecto ata que o problema foi solucionado. Porén, existe un memorando de Heinz Guderian a Hitler alegando que un nome extraoficial, Hetzer, fora espontaneamente cuñado polas tropas.
Leonid Brezhnev

**Leonid Ilich Brezhnev** (en ruso: ; en ucraíno: Леонід Ілліч Брежнєв), nado o 19 de decembro de 1906 (calendario gregoriano) e finado o 10 de novembro de 1982, foi o Secretario Xeral do Comité Central (CC) do Partido Comunista da Unión Soviética (PCUS), presidindo o país dende 1964 ata a súa morte no ano 1982. Foi o segundo Secretario Xeral que estivo máis tempo no poder, 18 anos, sendo só superado por Stalin. Durante o mandato de Brezhnev, a influencia mundial da Unión Soviética aumentou espectactacularmente, en parte grazas á expansión do exército soviético durante esta época, pero o seu mandato recibiu moitas crítica por marcar o comezo dun período de estancamento económico no cal se pasaron por alto unha serie de problemas económicos, problemas que co tempo provocaron a disolución da Unión Soviética en 1991.

## Traxectoria 
Brezhnev naceu en Kamenskoe, nunha familia traballadora rusa. Despois de graduarse na Universidade Metalúrxica de Dniprodzerzhynsk, converteuse nun enxeñeiro metalúrxico na industria do ferro e o aceiro, en Ucraína. Incorporouse ao Komsomol en 1923, e 1929 converteuse nun activo membro do Partido Comunista. Reclútarono no exército durante a segunda guerra mundial e abandonouno en 1946, co rango de Tenente Xeneral. En 1952 Brezhnev converteuse en membro do Comité Central, e en 1964, sucedeu a Nikita Khrushchev como Primeiro Ministro. Alexei Kosygin sucedeu a Khrushchev no seu posto como Presidente do Consello de Ministros.

Como líder preocupouse por consultar os seus compañeiros antes de actuar, pero o seu intento por gobernar sen realizar grandes cambios económicos levou a un decrecemento da economía nacional na década de 1970, un período coñecido como o Estancamento brezhneviano. O aumento no gasto militar, no momento da morte de Brezhnev superaba o 15% do PIB do país, e un liderado ineficaz sentaron as bases para o decrecemento do PIB, en comparación co crecemento dos países occidentais. Mentres estivo á fronte da URSS, Brezhnev impulsou unha política de distensión entre os países do leste e o oeste de Europa. Dirixiu a invasión de Checoslovaquia para tentar rematar coa Primavera de Praga, e a súa última decisión de transcendencia foi a de enviar tropas soviéticas para invadir Afganistán, nun intento de salvar o débil goberno que estaba a pelexar contra os muyahidíns.

Brezhnev morreu o 10 de novembro de 1982 e foi rapidamente substituído no seu posto de Secretario Xeral por Yuri Andropov. Brezhnev fomentara o culto á personalidade, aínda que en menos medida que Stalin. Mikhail Gorbachev, que dirixiu a URSS dende 1985 a 1991, criticou o seu legado e dirixiu o proceso de liberalización da Unión Soviética.

## Notas 
## Véxase tamén 
### Ligazóns externas 
* Annotated Bibliography for Leonid Brezhnev from the Alsos Digital Library for Nuclear Issues 
* *Our Course: Peace and Socialism* Collection of Brezhnev's 1973 speeches 
* CCCP TV Videoprograms with L. Brezhnev on Soviet TV portal
Hornillos del Camino

**Hornillos del Camino** é un concello español da provincia de Burgos (Castela e León). A súa poboación é de 57 habitantes (INE 2012).

## Véxase tamén 
### Ligazóns externas 
*Páxina oficial do concello
Lingua kannará

thumb|250px|Sinal escrito en kannará.

O **kannará**, tamén chamado **kanarés** (**ಕನ್ನಡ**) é unha das linguas dravídicas de maior difusión, documentada desde época temperá. Xeograficamente presenta diferentes variedades xeográficas, que en conxunto falan aproximadamente 44 millóns de persoas. É a lingua oficial no estado de Karnataka, un dos catro estados meridionais da India.

## Aspectos históricos, sociais e culturais 
### Historia 
A historia do kannará divídese convencionalmente en tres períodos: kannará antigo (*halegannada*) entre o 450 e o 1200, kannará medio (*nadugannada*) 1200 ao 1700 e kannará moderno desde 1700 ata a actualidade. O kannará recibiu unha forte influencia do sánscrito e en menor medida do prácrito e do pali.

### Distribución xeográfica 
O kannará fálase sobre todo en Karnataka na India, e en certa medida nos estados limítrofes de Andhra Pradesh, Maharashtra, Tamil Nadu e Kerala.

Hai poboacións destacables de falantes de kannará nos Estados Unidos e o Reino Unido, e en menor medida no Canadá e Australia.

### Rango oficial 
O kannará é unha das 22 linguas oficiais da India, a lingua oficial do estado de Karnataka.

## Alfabeto 
### Consoantes 
### Vogais 
### Outros signos 
### Consoantes dobres 
### Números 
## Notas 
## Véxase tamén 
### Outros artigos 
* Wikipedia en kannará
### Ligazóns externas
* Ethnologue Kannada 
* Descrición da lingua Kannada 
* History of Kannada Language and Literature 
* Learn Kannada (inglés)
Sémola

thumb|Sémola nunha cunca.

A **sémola** é a fariña granulada (pouco moída) que se obtén do trigo e doutros cereais e que se utiliza na preparación de sopas, masas etc. 

A sémola obtense moendo o endosperma (albume farináceo) do trigo duro. A sémola granulosa obtense do trigo duro (*Triticum durum*), que presenta a cor amarela natural do gran.
É a fariña ideal para elaborar masas.

## Valor nutritivo 
Ten un alto contido en glute se procede de trigo, centeo ou avea. En troques a de arroz non ten glute ningún, a non ser que na mesma fábrica se produza tamén outro tipo de sémola e esta remate contaminando de glute á de arroz.

## Aplicacións 
Coa sémola pódense preparar multitude de pratos salgados e doces coma o cuscús, a quenelle, pan e pasteliños de sémola, flans ou a pasta para facer lasaña.

## Véxase tamén 
* Cereal
* Farelo
* Trigo
Raquel del Rosario

**Raquel del Rosario Macías**, nada en Teror (Gran Canaria) o 3 de novembro de 1982, é unha cantante española, vocalista do grupo de pop El Sueño de Morfeo entre 2002 e 2013.

## Traxectoria 
Raquel é a segunda filla de seis irmáns. Aos 14 anos de idade empezou a escribir as súas propias cancións. Aos 17 anos de idade coñeceu a David Feito, membro actual de El Sueño de Morfeo no Colexio Internacional Meres, que naqueles momentos tocaba nun grupo de música celta en Asturias. En 2000, Raquel abandonou a súa Gran Canaria natal e marchou para Asturias con David, uníndose ao seu grupo, *Xemá*. Pouco tempo despois, Raquel e David coñeceron a Juan Luis Suárez, con quen crearon *El Sueño de Morfeo*.

Como parte da campaña de mercadotecnia do primeiro disco do grupo, Raquel participou como actriz en tres capítulos da serie española *Los Serrano*. O seu primeiro sinxelo foi "Nunca volverá". Fóra do seu grupo realizou un dueto en 2006 con Diego Martín no sinxelo "Déjame verte". Tamén realizou un dueto co cantante Nek coa canción "Para ti sería". Posteriormente realizou de novo outro dueto coa canción "Chocar", pertencente ao segundo álbum de estudio de El Sueño de Morfeo, titulado *Nos vemos en el camino*.

Raquel foi a voz de Barbie no filme *Barbie e o castelo de diamantes*, na que tamén interpretou *Conectas*, o tema principal do filme.

Posteriormente saíu ao mercado o terceiro álbum do grupo, *Cosas que nos hacen sentir bien*. Realizou unha colaboración co guitarrista do grupo mexicano *Maná*, Sergio Vallin, presentando o seu primeiro álbum en solitario co sinxelo "Sólo tú". En febreiro de 2011 participou no Festival da Canción de San Remo, en Italia, cunha balada titulada "Fino in fondo" xunto co cantautor italiano Luca Barbarossa, autor da letra e da música; nesta ocasión, por primeira vez Raquel cantou en italiano. En 2012, xunto con El Sueño de Morfeo, sacaron o cuarto disco, titulado *Buscamos sonrisas*.

Raquel representará co seu grupo El Sueño de Morfeo a España no Festival de Eurovisión 2013, que se celebrara en Malmö (Suecia) os días 14, 16 e 18 de maio de 2013.

## Vida privada 
En 2005 a cantante comezou unha relación sentimental con Fernando Alonso, piloto asturiano de Fórmula 1, logo de coñecerse nunha homenaxe que realizou Cadena SER xunto con centos de fans de Fernando en Madrid, na que a banda interpretou algunhas cancións do seu primeiro álbum. O ano seguinte contraeron matrimonio e procuraron manterse, desde entón, lonxe da prensa. O 20 de decembro de 2011 anunciaron a separación do matrimonio de mutuo acordo mediante un comunicado nas súas webs oficiais.

En 2013 casou co cineasta galego Pedro Castro.

## Notas 
## Véxase tamén 
### Ligazóns externas 
*Sitio web oficial 
*Sitio web oficial de El Sueño de Morfeo